Die boeke wat ek lees | Adoons boer vorentoe
Die boeke wat ek lees
Posted on Januarie 12, 2011 by Adoonsie	Ek is mal oor lees. Erens in my laerskool jare het ek ontdek dat ‘n mens boeke kan lees wat jou vermaak en besig hou en nuwe dinge leer. En sedert dien het ek nooit ophou lees nie. Ek was sekerlik een van die enigste kinders in my standerd 5 klas wat Jeffrey Archer en Wilbur Smith verslind het. Ek het hele naweke omgelees.
Deesdae is ek net so lief vir lees, maar my begroting maak dat boeke vir my ‘n onbekostigbare luukse is. Gelukkig kan ek by my ma gaan boeke leen as ek gaan kuier. Ek was in November by ma en het so ‘n klompie boeke saam gebring om te lees. Hulle is :
Klaar gelees :
Draai jakkals – George Weideman
samoe(r)sa reis – c. johan bakkes
Oulap se blou – Chris Barnard
nørrevok – c. johan bakkes
In die mond van die wolf – Paul C Venter
Murphy’s Boy – Torey Hayden
Stoffel in Afrika – Christiaan Bakkes
Stoffel se veldnotas – Christiaan Bakkes
Raaiselkind – Annlie Botes
Besig om te lees : Velver Elvis – Rob Bell
kortetjies en ‘n lange – PG du Plessis
OORGEGEE om Luidkeeels te leef -Retief Burger
Moet nog lees :
Susters van Eva – Dalene Mathee
← Ek sit nou met ‘n yslike probleem	Ek wou ook maar net vriendelik wees →
12 thoughts on “Die boeke wat ek lees”	BB sê:	on Januarie 13, 2011 at 06:38	My toets vir ‘n goeie boek is om op te sien na die laaste hoofstuk… ‘n goeie boek het mos nie regtig ‘n einde nie. Reken ek.
My wyse ouma het eendag gesê sy wil nie by mense hoor watter boeke hulle gelees het nie. Sy wil by hulle hoor wat boeke hulle wéér gelees het 😉
Krista sê:	on Januarie 13, 2011 at 10:06	Jy kan gerus uitkyk vir nog ‘n paar Courtenay’s.
PS: Exclusive books se “sale” begin 27 Januarie . . .
Charms sê:	on Januarie 26, 2011 at 13:24	Het jy gesê sale??? Die naweek is ‘n Pretoria trippie definitief op die agenda.
Jan Twak sê:	on Januarie 13, 2011 at 11:47	ADOONS – T.O. Honniball ????
adoonsie sê:	on Januarie 13, 2011 at 11:52	Nee JAn , jy verstaan verkeerd. Hierdie is die boeke wat ek lees/gelees het sedert November.
Mr Honniball het ek in my kinder jare gelees.
PlaasJuppie sê:	on Januarie 13, 2011 at 14:09	Ek sien op jou lysie vier van die Bakkes broers se skrifsels. Dalk is jy toe glad nie so sleg bo’jaan nie Ek trek sommer jou been.
Jy lees soos my liefste vroutjie. Een boek voor die bed, een in die troonkamer, een in die sitkamer en een in die kar. Ek kan net een op ‘n slag lees anders raak ek deurmekaar.
netjane sê:	on Januarie 13, 2011 at 18:27	Jy kort ‘n Kindle! Hou op eet, stap elke dag werk toe, maar spaar jou geld vir ‘n Kindle. Vir ‘n boekslaaf (ek raak debliksem in as ek nie besig is om iets, of meer as een iets te lees nie) is dit die beste ding ooit. Ooit se ek jou. Ek het myne nou al ‘n jaar en ek kan sonder om melodramaties te wees verklaar dat dit my lewe verander het.
adoonsie sê:	on Januarie 13, 2011 at 18:35	Dankie maar ek sal maar met die tradisionele sagteband weergawe aangaan vir solank as wat dit vir my beskore is.
MaanKind sê:	on Januarie 13, 2011 at 19:01	Jy moet kom saam gesels op Boekemakranka ook! http://leeskring.lefora.com/
toortsie sê:	on Januarie 13, 2011 at 19:45	en dan is hier nog ‘n boekeblog op wordpress ook!!! http://boekensie.wordpress.com/ Weet julle daarvan?
Charms sê:	on Januarie 26, 2011 at 13:26	Ek weet nou daarvan 🙂 – sal gaan loer dankie.
Son sê:	on Januarie 14, 2011 at 16:10	The book thief is ‘n fantastiese boek! Ek kon dit nie neersit nie. Ek moet jou my boeklysie stuur. Ek is soos Netjane – waar ek sit of staan of lê, is daar ‘n boek naby 🙂